Tushayotganda to‘xtab qolgan kometa yoki musht qilib turgan qo‘l ko‘rinishidagi bulut Braziliya janubidagi Teysheyra-de-Freytas shahri odamlarini qo‘rqitib yubordi. Voqea guvohlari bulutni suratga va videoga ola ketishgan. Ularning aytishicha, bulut ham chiroyli, ham qo‘rqinchli ko‘ringan, quyoshning botishi esa unga qo‘rquvga soluvchi olov tusini bergan. Ba’zi kuzatuvchilar tornado paydo bo‘lishini kutishgan, biroq bulut birozdan keyin tarqalib ketgan.